ગુજરાત ગેસ કંપનીનો દેશમાં ૬૦ ટકા ગેસ સિરામિક ઉદ્યોગ વાપરી રહ્યો છે ત્યારે ગુજરાત ગેસ કંપનીએ આવડો મોટો ભાવવધારો કર્યો તે પહેલાં ૬૦ ટકાના કસ્ટમરને વિશ્વાસમાં લેવા જોઇએ તેવી લાગણી સિરામિક ઉદ્યોગકારોએ વ્યક્ત કરી હતી. તેના બદલે આડેધડ ભાવ વધારાથી સિરામિક ઉદ્યોગનો વિકાસ રુંધાઈ રહ્યો છે. વારંવાર ગેસના ભાવ વધારાથી આ ઉદ્યોગનો નળીયા ઉદ્યોગની જેમ મૃત્યુઘંટ વાગી જાય તો નવાઈ નહીં એવી ભીતિ પણ વ્યક્ત કરાઈ રહી છે. જો એવું થાય તો હાલ મોરબી સીરામીક ઉદ્યોગમાં કામ કરતા લાખો સ્થાનિક તેમજ પરપ્રાંતિય મજૂરોની રોજીરોટી બંધ થઈ જશે તેમ જ સિરામિક ઉદ્યોગ સાથે સંકળાયેલા નાના-મોટાં ધંધાના ૧૦ લાખથી વધુ લોકોની રોજીરોટીને અસર થાય તેવી પણ ભીતિ છે. આ ઉદ્યોગ વર્ષે ૩૨૦૦૦ કરોડથી વધુ ટન ઓવર કરે છે, ૧૦ કરોડ જેટલા માલનો એક્સપોર્ટ થાય છે. સરકારની વિવિધ ટેક્સ સહિત કરોડો રૂપિયા ટેક્સ ચૂકવ્યા છે. મોરબી સિરામિક ઉદ્યોગને પ્રારંભમાં ૧૨થી ૧૪ રૂપિયા ક્યુબિક મીટર ગેસ પાઇપલાઇન મારફત પહોંચાડી સરકારે સુવિધા સાથે સાથે આ ઉદ્યોગને મુશ્કેલીમાં વધારો કરી દીધાનો ઘાટ સર્જાયો છે. ગુજરાત ગેસ કંપની દ્વારા ઉદ્યોગકારોને રીતસર લૂંટવાનું અભિયાન શરૂ કરવાનો અભિયાન શરૂ કર્યાનો સૂર સિરામિક ઉદ્યોગકારોમાં ઉઠી રહ્યો છે. ત્યારે વિધાનસભાની ચૂંટણીમાં મોરબી જિલ્લામાં ભાજપએ માર ખાધો છે ત્યારે જોર કા ઝટકા ધીરે સે એવું તો નથી એવી પણ ચર્ચા ઊઠી રહી છે. સિરામિક ઉદ્યોગમાં સસ્તો કોલગેસ વાપરવા કંપની મજબૂર કરી રહી છે તેવું પણ ઉદ્યોગકારો જણાવી રહ્યા છે.